Muqobil energetika, elektrotexnika hamda mikroelektronika sanoatini rivojlantirish, yarimoʻtkazgichlar fizikasi sohasidagi ilmiy tadqiqotlar natijadorligini oshirishni davlat tomonidan qoʻllab-quvvatlash, shuningdek, Mirzo Ulugʻbek nomidagi Oʻzbekiston Milliy universiteti huzuridagi Yarimoʻtkazgichlar fizikasi va mikroelektronika ilmiy-tadqiqot instituti faoliyatini kuchaytirish chora-tadbirlari toʻgʻrisida
(resolution, 2021-10-12)

Respublikada muqobil energetika, mikro va nanoelektronika hamda kondensatsiyalangan muhitlar (jumladan, yarimoʻtkazgichlar) fizikasi sohalarida chuqur fundamental va amaliy tadqiqotlarni amalga oshirish, zamonaviy asbob-uskunalarda ilmiy tadqiqotlar oʻtkazish orqali yangi natijalar olish — ilmiy hajmdor texnologiyalarni yaratishni, innovatsion ishlanmalarni ishlab chiqarishga joriy etishni, iqtisodiyot tarmoqlarining ehtiyojiga muvofiq ilmiy tadqiqotlar natijalarini tijoratlashtirish va elektrotexnika sanoatining rivojlanishini taʼminlaydi. Bu oʻz navbatida mamlakatning texnologik rivojlanish istiqbollari bilan chambarchas bogʻliqdir. Oʻzbekiston Respublikasi Prezidentining “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Yoshlarni qoʻllab-quvvatlash va aholi salomatligini mustahkamlash yili”da amalga oshirishga oid davlat dasturi toʻgʻrisida” 2021-yil 3-fevraldagi PF-6155-son Farmonida belgilangan vazifalarga muvofiq muqobil energetika hamda elektrotexnika sanoatini rivojlantirish, yarimoʻtkazgichlar fizikasi va mikroelektronika sohasidagi ilmiy tadqiqotlar natijadorligini oshirish, dunyo ilm-fani bilan integratsiyalashuvni taʼminlash, sohaga zamonaviy bilim va koʻnikmaga ega yuqori malakali mutaxassislar, ilmiy va ilmiy-pedagog kadrlarni tayyorlash maqsadida Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi, Energetika vazirligi, “Oʻzeltexsanoat” uyushmasi, Innovatsion rivojlanish vazirligi hamda Iqtisodiy taraqqiyot va kambagʻallikni qisqartirish vazirligining Mirzo Ulugʻbek nomidagi Oʻzbekiston Milliy universiteti huzuridagi Yarimoʻtkazgichlar fizikasi va mikroelektronika ilmiy-tadqiqot instituti (keyingi oʻrinlarda — Institut) moddiy-texnika bazasini rivojlantirish va faoliyatini kuchaytirish orqali respublikada muqobil energetika, mikro va nanoelektronika hamda yarimoʻtkazgichlar fizikasi sohalarida ilmiy va ilmiy-pedagog kadrlar tayyorlash, dunyo ilm-fani bilan integratsiyalashadigan, natijadorlikka qaratilgan ilmiy tadqiqotlarni amalga oshirish va istiqbolda ilmiy hajmdor texnologiyalarni yaratish orqali innovatsion ishlanmalarni respublika iqtisodiyoti real sektoriga joriy etish toʻgʻrisidagi takliflari maʼqullansin. 2. Quyidagilarni nazarda tutuvchi Muqobil energetika, elektrotexnika sanoati, mikro va nanoelektronikani rivojlantirish, Mirzo Ulugʻbek nomidagi Oʻzbekiston Milliy universiteti huzuridagi Yarimoʻtkazgichlar fizikasi va mikroelektronika ilmiy-tadqiqot instituti faoliyatini kuchaytirish boʻyicha maqsadli kompleks dastur 1-ilovaga muvofiq tasdiqlansin: muqobil energetika, elektrotexnika sanoati, mikro va nanoelektronikani rivojlantirish maqsadida sohaga yuqori malakali mutaxassislar, ilmiy va ilmiy-pedagog kadrlar tayyorlash; ilm-fan va taʼlim integratsiyalashuvini chuqurlashtirish, yoshlarni ilm-fanga, iqtidorli talabalar va doktorantlarni sohaga oid ilmiy tadqiqotlarga faol jalb etishga shart-sharoitlar yaratish, ularning ilmiy izlanishlarini qoʻllab-quvvatlash; Institutning moddiy-texnika, ilmiy-tadqiqot bazasini rivojlantirish, yangi ilmiy natijalarni tijoratlashtirishga koʻmaklashuvchi tuzilmalarni tashkil etish va ular faoliyatini yoʻlga qoʻyish, yosh olimlarga ijtimoiy sharoitlar yaratish; Institutning xalqaro ilmiy-texnik hamkorligini rivojlantirish, yosh olimlarning ilmiy-tadqiqot faoliyati natijadorligini faollashtirish. 3. Institut tuzilmasida: “Yarimoʻtkazgichlar materialshunosligi” laboratoriyasi negizida “Mikroelektronika va elektrotexnika materialshunosligi” laboratoriyasi; “Geliofizika va muqobil energiya manbalari” laboratoriyasi negizida “Muqobil energiya manbalari” laboratoriyasi; “Yadro-fizikaviy tadqiqotlar” laboratoriyasi negizida “Yadro-fizikaviy tadqiqot metodlari” laboratoriyasi tashkil etilsin. 4. Quyidagilar: Mirzo Ulugʻbek nomidagi Oʻzbekiston Milliy universiteti huzuridagi Yarimoʻtkazgichlar fizikasi va mikroelektronika ilmiy-tadqiqot institutining tuzilmasi 2-ilovaga muvofiq; Mirzo Ulugʻbek nomidagi Oʻzbekiston Milliy universiteti huzuridagi Yarimoʻtkazgichlar fizikasi va mikroelektronika ilmiy-tadqiqot institutining Oʻzbekiston Respublikasi Davlat budjeti mablagʻlari hisobiga moliyalashtiriladigan ilmiy xodimlari sonini 2027-yil 1-yanvargacha bosqichma-bosqich maqbullashtirish jadvali 3-ilovaga muvofiq tasdiqlansin. Belgilansinki: Mirzo Ulugʻbek nomidagi Oʻzbekiston Milliy universiteti rektoriga, zarur hollarda, Institut tuzilmasiga xodimlarning tasdiqlangan cheklangan umumiy soni va mehnatga haq toʻlash fondi doirasida oʻzgartirishlar kiritish huquqi beriladi; Institut ilmiy xodimlarini saqlash bilan bogʻliq xarajatlar 2022-yildan Oʻzbekiston Respublikasi Innovatsion rivojlanish vazirligi tomonidan Institutga davlat ilmiy dasturlari doirasida bajarilayotgan ilmiy loyihalarga ajratilgan budjet mablagʻlari va Oʻzbekiston Respublikasi Davlat budjetidan Oʻzbekiston Respublikasi Oliy va oʻrta maxsus taʼlim vazirligiga birinchi darajali budjet mablagʻlarini taqsimlovchilar uchun ajratilgan mablagʻlar hisobidan amalga oshiriladi. 5. Oʻzbekiston Respublikasi Oliy va oʻrta maxsus taʼlim vazirligi Mirzo Ulugʻbek nomidagi Oʻzbekiston Milliy universiteti bilan birgalikda bir oy muddatda Institutning yangi tahrirdagi Ustavi ishlab chiqilishi va tasdiqlanishini, shuningdek, belgilangan tartibda davlat roʻyxatidan oʻtkazilishini taʼminlasin. 6. Mirzo Ulugʻbek nomidagi Oʻzbekiston Milliy universiteti huzuridagi Yarimoʻtkazgichlar fizikasi va mikroelektronika ilmiy-tadqiqot instituti hamda Belarus Respublikasining “Mikro-, opto-, oʻta yuqori chastotali elektronika” innovatsion-sanoat klasteri oʻrtasida quyidagilarni nazarda tutuvchi bitim imzolanganligi maʼlumot uchun qabul qilinsin: ilmiy tahlil va texnologik prognoz qilish orqali yarimoʻtkazgichlar fizikasi sohasini rivojlantirish boʻyicha “yoʻl xaritalari” ni hamkorlikda ishlab chiqish; yarimoʻtkazgichilar fizikasi va mikroelektronika sohasida ilmiy-tadqiqot va tajriba-konstruktorlik ishlarini birgalikda amalga oshirish; xalqaro seminarlar, konferensiyalar va simpoziumlarni tashkil etish va oʻtkazish; magistratura, doktorantura orqali ilmiy va ilmiy-pedagog kadrlarni tayyorlash, ularni stajirovkaga yuborish; tomonlarda mavjud zamonaviy tahliliy va tadqiqot asbob-uskunalaridan foydalanish boʻyicha oʻzaro xizmat koʻrsatish. 7. Oʻzbekiston Respublikasi Oliy va oʻrta maxsus taʼlim vazirligi, Energetika vazirligi hamda Iqtisodiy taraqqiyot va kambagʻallikni qisqartirish vazirligining Institut tuzilmasida yuridik shaxs maqomiga ega boʻlmagan yarimoʻtkazgichlar fizikasi sohasidagi oliy taʼlim muassasalariaro konstruktorlik-tajriba byurosiga ega boʻlgan Mikroelektronika ilmiy-innovatsion markazini (keyingi oʻrinlarda — Markaz) tashkil etish toʻgʻrisidagi takliflari maʼqullansin. 8. Quyidagilar Markazning asosiy vazifalari va faoliyati yoʻnalishlari etib belgilansin: respublika iqtisodiyotining yetakchi tarmoqlari va sohalarining real ehtiyojlarini hisobga olib ichki va tashqi bozorlarda raqobatbardosh, sifatli muqobil energetika, elektrotexnika hamda mikroelektronika sohasida konstruktorlik va tajriba ishlarini amalga oshirish; yuqori texnologiyalarga asoslangan import oʻrnini bosuvchi qurilmalar, asbob-uskunalarni mahalliylashtirish va eksportbop qurilmalarni ishlab chiqish yuzasidan fundamental va amaliy ilmiy tadqiqotlarni, innovatsion loyihalarni amalga oshirish, shuningdek, xoʻjalik shartnomalari asosida ilmiy-tadqiqot ishlarini bajarish; ilmiy-pedagog xodimlar, mutaxassislar, yosh olimlar, iqtidorli talabalar va oʻquvchilarni amaliy ilmiy tadqiqotlarga jalb qilgan holda iqtisodiyotning yetakchi tarmoqlari buyurtmalari asosida muqobil energetika, elektrotexnika hamda mikroelektronika, boshqaruv, ishlab chiqarish, boshqa yoʻnalishlardagi jarayonlarni avtomatlashtirish, ularning modellari, tajriba namunalari, tajriba-konstruktorlik ishlanmalari, dasturiy mahsulotlarini yaratish va amaliyotga joriy etish; mudofaa sanoati uchun mahsulotlar va butlovchi buyumlar ishlab chiqarishni oʻzlashtirish hamda iqtisodiyot tarmoqlari buyurtmalari boʻyicha eskirgan uskunalarni modernizatsiyalash; xorijiy mamlakatlarning yarimoʻtkazgichlar fizikasi, mikroelektronika va muqobil energetika sohasidagi ilgʻor ilmiy-tadqiqot tashkilotlari bilan oʻzaro manfaatli hamkorlikni yoʻlga qoʻyish. 9. Belgilansinki: Markaz faoliyatini amalga oshirish uchun Institutning budjetdan tashqari mablagʻlari boʻyicha alohida shaxsiy gʻazna hisobvaraqlari ochiladi, belgilangan tartibda budjetdan tashqari mablagʻlar boʻyicha alohida daromadlar va xarajatlar smetasi tasdiqlanadi; Markaz faoliyati ilmiy loyihalar va xoʻjalik shartnomalari hisobidan shakllantirilgan mablagʻlar hamda qonunchilik hujjatlari bilan taqiqlanmagan manbalar hisobidan moliyalashtiriladi. 10. Oʻzbekiston Respublikasi Oliy va oʻrta maxsus taʼlim vazirligi Mirzo Ulugʻbek nomidagi Oʻzbekiston Milliy universiteti bilan birgalikda Markazni zamonaviy asbob-uskunalar bilan jihozlash hamda Institutning “EG-2 SOKOL elektrostatik tezlatgich” noyob ilmiy obyektini modernizatsiyalash uchun Oʻzbekiston Respublikasi Oliy va oʻrta maxsus taʼlim vazirligining Oliy taʼlim muassasalarini rivojlantirish jamgʻarmasi hamda Mirzo Ulugʻbek nomidagi Oʻzbekiston Milliy universitetining budjetdan tashqari mablagʻlari hisobidan mablagʻ ajratish choralarini koʻrsin. 11. Institut moddiy-texnika bazasini mustahkamlash maqsadida Oʻzbekiston Respublikasi Prezidentining “2021 — 2023-yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish chora-tadbirlari toʻgʻrisida” 2020-yil 28-dekabrdagi PQ-4936-son qarori bilan tasdiqlangan 2021 — 2023-yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturining asosiy parametrlarida iqtisod qilingan yoki oʻzlashtirilmagan kapital qoʻyilmalar limitlarini qayta taqsimlash orqali Institut bino va inshootlarini qurish, rekonstruksiya qilish, yosh olimlar turar joyini barpo etish ishlariga 2021-yilda 10 mlrd soʻm mablagʻ ajratilsin. Oʻzbekiston Respublikasi Oliy va oʻrta maxsus taʼlim vazirligi Institut bino va inshootlarini rekonstruksiya qilish va qurish ishlarini belgilangan tartibda amalga oshirish choralarini koʻrsin. 12. Oʻzbekiston Respublikasi Moliya vazirligi Institut moddiy-texnika bazasini mustahkamlash maqsadida “Mikroelektronika va elektrotexnika materialshunosligi” va “Muqobil energiya manbalari” laboratoriyalarini zamonaviy ilmiy asbob-uskunalar bilan jihozlash uchun zarur budjet mablagʻlarini 2022-2023-yillarda Institutning xarajatlar smetasida nazarda tutsin. 13. Mirzo Ulugʻbek nomidagi Oʻzbekiston Milliy universiteti huzuridagi Yarimoʻtkazgichlar fizikasi va mikroelektronika ilmiy-tadqiqot institutining Vasiylik kengashi tarkibi 4-ilovaga muvofiq tasdiqlansin. Quyidagilar Vasiylik kengashining asosiy vazifalari etib belgilansin: Institutni moddiy-texnik jihatdan mustahkamlash uchun moliyaviy yordam tashkil etish, xayriya, texnik koʻmak mablagʻlari (grantlar) va boshqa budjetdan tashqari mablagʻlarni jalb etish; yarimoʻtkazgichlar fizikasi, muqobil energetika, elektrotexnika hamda mikroelektronika sohasida Institutni rivojlantirishga koʻmaklashuvchi dasturlar va istiqbolli tashabbuslarni qoʻllab-quvvatlash, ishlab chiqarish tashkilotlari faoliyatiga ilmiy ishlanmalar natijalarini samarali joriy etishga koʻmaklashish; Institutning ilmiy va ilmiy-pedagog kadrlari va yosh olimlarining Scopus va Web of science kabi maʼlumotlar bazasiga kirgan xalqaro ilmiy jurnallarda ilmiy maqolalar chop etish borasidagi sarf-xarajatlarini moliyalashtirish, shuningdek, ilmiy-tadqiqot va oʻquv-metodik ishlar bajarilishidan kelib chiqib ularni moddiy ragʻbatlantirib borishni tashkil etish; Institutda oliy taʼlimdan keyingi taʼlim jarayonini tashkil etish uchun malakali ilmiy-pedagog kadrlar, jumladan, xorijiy olimlar va mutaxassislarni jalb etish hamda yosh olimlar, doktorantlarning xorijiy universitetlar va ilmiy markazlarga doktorantura va stajirovkaga yuborilishini taʼminlash; Institut xodimlarining mehnat sharoitlarini hamda ularning ijtimoiy taʼminotini yaxshilash va qoʻllab-quvvatlashni tashkil etish; Institut binolarining qurilish-taʼmirlash va jihozlash ishlarini amalga oshirish uchun zarur moliyaviy mablagʻlar yoʻnaltirilishini, zamonaviy ilmiy laboratoriya jihozlari, kompyuter va boshqa tashkiliy texnika, kutubxona fondi bilan jihozlanishini taʼminlash. 14. Oʻzbekiston Respublikasi Davlat aktivlarini boshqarish agentligi hamda Oliy va oʻrta maxsus taʼlim vazirligining “Tashelectronics” masʼuliyati cheklangan jamiyatning ustav kapitalidagi davlat ulushini boshqarish funksiyasini Institutga berish toʻgʻrisidagi taklifiga rozilik berilsin. 15. Mirzo Ulugʻbek nomidagi Oʻzbekiston Milliy universiteti Institutning moddiy-texnika bazasi va yetakchi olimlari salohiyatidan samarali foydalanish maqsadida Toshkent davlat texnika universiteti hamda Toshkent davlat transport universitetining bazaviy kafedralari filiallarini Institutda tashkil etish choralarini koʻrsin. Bunda: 2021/2022 oʻquv yilidan boshlab oliy taʼlim muassasalarining tegishli bakalavriat taʼlim yoʻnalishlari hamda magistratura mutaxassisliklari talabalari uchun Institut bazasida oʻquv va amaliyot darslarini tashkil etish, shuningdek, ularning bitiruv-malakaviy ishlari va magistrlik dissertatsiyalari tadqiqotlarini olib borishi yoʻlga qoʻyiladi; Institutning yetakchi olimlari bitiruv-malakaviy ishlar, magistrlik va doktorlik dissertatsiyalariga ilmiy rahbarlik ishlariga jalb etiladi. 16. Oʻzbekiston Respublikasi Oliy va oʻrta maxsus taʼlim vazirligi: Xalq taʼlimi vazirligi, Axborot texnologiyalari va kommunikatsiyalarini rivojlantirish vazirligi bilan birgalikda ikki oy muddatda Institutning Oʻzbekiston fizik-talabalari va yosh olimlarining assotsiatsiyasini jalb qilgan holda respublikada mavjud fizika fani chuqur oʻqitiladigan umumtaʼlim va ixtisoslashtirilgan maktablar bilan Institut oʻrtasida hamkorlikni kengaytirish, yuqori sinf oʻquvchilarini ilm-fanga jalb qilish boʻyicha chora-tadbirlar rejasini ishlab chiqsin va tasdiqlasin hamda amaliyotga joriy etsin; Innovatsion rivojlanish vazirligi bilan birgalikda bir oy muddatda Institutning 2022 — 2026-yillarga moʻljallangan ilmiy-tadqiqot ishlari dasturini ishlab chiqsin hamda Fan va texnologiyalar boʻyicha respublika kengashida tasdiqlash uchun Vazirlar Mahkamasiga kiritsin. 17. Vazirlar Mahkamasining “Mirzo Ulugʻbek nomidagi Oʻzbekiston Milliy universiteti huzurida Yarimoʻtkazgichlar fizikasi va mikroelektronika ilmiy-tadqiqot institutini tashkil etish toʻgʻrisida” 2018-yil 25-iyundagi 468-son qarorining 3-bandi va unga ilova oʻz kuchini yoʻqotgan deb hisoblansin. 18. Oʻzbekiston Respublikasi Oliy va oʻrta maxsus taʼlim vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 19. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev, Oʻzbekiston Respublikasi oliy va oʻrta maxsus taʼlim vaziri A.X. Toshkulov hamda Oʻzbekiston Respublikasi energetika vaziri A.S. Sultanov zimmasiga yuklansin. T/r Tadbirlar nomi Amalga oshirish mexanizmi Ijro muddati Moliyalashtirish manbalari Masʼul ijrochilar I. Muqobil energetika, elektrotexnika sanoati, mikro va nanoelektronikani rivojlantirish maqsadida sohaga yuqori malakali mutaxassislar, ilmiy va ilmiy-pedagog kadrlar tayyorlash 1. Yarimoʻtkazgichlar fizikasi hamda yarimoʻtkazgichli mikroelektronika sohasida ilmiy va ilmiy-pedagog kadrlar tayyorlash hamda tegishli oliy taʼlim muassasalariga yuqori malakali mutaxassislarni tayyorlashga koʻmaklashish. 1. Ilmiy tadqiqot yoʻnalishlarini respublika iqtisodiyoti real sektori muammolarining yechimiga yoʻnaltirish. 2021-yil noyabrdan boshlab doimo – Oliy va oʻrta maxsus taʼlim vazirligi, Energetika vazirligi, manfaatdor vazirliklar va idoralar, Oliy attestatsiya komissiyasi,Institut 2. Doktorlik dissertatsiyalari va ilmiy tadqiqot ishlari mavzularini muqobil energetika, elektrotexnika sanoati kabi sohalarning muammolari asosida shakllantirish. Doimo 3. Soha boʻyicha ilmiy darajali kadrlarni tayyorlash koʻlamini kengaytirish maqsadida yangi “Mikroelektronika” ixtisosligini ochish boʻyicha takliflar kiritish. 2021-yil dekabr 2. Tegishli bakalavriat taʼlim yoʻnalishlari va magistratura mutaxassisliklarining yangi oʻquv dasturlari, darsliklari, oʻquv qoʻllanmalarini yaratishga amaliy yordam koʻrsatish orqali oʻquv-metodik ishlarning darajasi hamda sifatini oshirish. 1. Fanning soʻnggi yutuqlarini inobatga olgan holda oʻquv va ilmiy adabiyotlarning yangi avlodini yaratish. 2021/2022 oʻquv yilidan boshlab doimo Shartnoma asosida jalb qilingan mablagʻlar, Institutning budjetdan tashqari mablagʻlari Oliy va oʻrta maxsus taʼlim vazirligi, manfaatdor oliy taʼlim muassasalari, Institut 2. Sohaning xalqaro darajadagi yutuqlari asosida talabalar uchun interaktiv maʼruzalar tayyorlash va oʻquv jarayonida foydalanish. Doimo 3. Institutda soha uchun kadrlar tayyorlaydigan yetakchi oliy taʼlim muassasalarining bazaviy kafedralari filiallarini tashkil etish. 1. Tegishli oliy taʼlim muassasalari bilan hamkorlik shartnomalarini tuzish va imzolash. 2021-yil noyabr – Oliy va oʻrta maxsus taʼlim vazirligi, “Oʻzeltexsanoat” uyushmasi, Institut, manfaatdor oliy taʼlim muassasalari 2. Bazaviy kafedralar filiallarida oʻqitiladigan fanlarni aniqlash, tegishli oʻquv rejalari va fan dasturlarini amaliy bilim berishga qaratib takomillashtirish, professor-oʻqituvchilarni oʻquv jarayoniga jalb qilish. 2021-yil noyabrdan boshlab doimo 3. Talabalarni Institut moddiy-texnika bazasi, laboratoriyalari va imkoniyatlari bilan tanishtirish, olimlar bilan uchrashuvlar oʻtkazish. Har oʻquv yili boshlanishida doimo 4. Institut bazasida oʻquv va amaliyot darslarini tashkil etish, shuningdek, talabalarning bitiruv-malakaviy ishlari va magistrlik dissertatsiyalari tadqiqotlarini olib borish. Oʻquv yili davomida 5. Bitiruv-malakaviy ishlar, magistrlik va doktorlik dissertatsiyalariga ilmiy rahbarlik qilish. Oʻquv yili davomida 6. Institut olimlari bilan hamkorlikda ilmiy tadqiqotlar olib borish. Doimo 4. Institutda faoliyat olib borayotgan yarimoʻtkazgichlar fizikasi va mikroelektronika sohasida yagona ixtisoslashgan “Yarimoʻtkazgichlar fizikasi va mikroelektronika” ilmiy jurnalining ingliz tilidagi varianti — “Eurasian Journal of Semiconductors Science and Engineering”ni Scopus maʼlumotlar bazasiga kiritish. 1. “Yarimoʻtkazgichlar fizikasi va mikroelektronika” ilmiy jurnalini nashr etish faoliyatini xalqaro talablar asosida shakllantirish. 2021-yil dekabr Institutning budjetdan tashqari mablagʻlari Oliy va oʻrta maxsus taʼlim vazirligi, Innovatsion rivojlanish vazirligi, Institut 2. “Yarimoʻtkazgichlar fizikasi va mikroelektronika” ilmiy jurnalining elektron platformasini yaratish (zamonaviy veb-sayt, mobil dasturi va h.k.). 2022-yil mart 3. “Yarimoʻtkazgichlar fizikasi va mikroelektronika” ilmiy jurnalining ingliz tilidagi varianti — “Eurasian Journal of Semiconductors Science and Engineering”ni Scopus maʼlumotlar bazasiga kiritish choralarini koʻrish. 2023-yildan boshlab 5. Energetika vazirligi huzuridagi Qayta tiklanuvchi energiya manbalari milliy ilmiy-tadqiqot instituti bilan hamkorlikda ilmiy-tadqiqot ishlarini tashkil qilish. 1. Institut va Qayta tiklanuvchi energiya manbalari milliy ilmiy-tadqiqot instituti oʻrtasida hamkorlik memorandumini tuzish. 2021-yil dekabr – Oliy va oʻrta maxsus taʼlim vazirligi, Energetika vazirligi, Institut 2. Qayta tiklanuvchi energiya manbalari milliy ilmiy-tadqiqot institutning malakali ilmiy xodimlarini “Muqobil energiya manbalari” laboratoriyasi faoliyatini tashkil etish va ilmiy yoʻnalishlarni belgilashga jalb etish. Kelishuv asosida II. Ilm-fan va taʼlim integratsiyalashuvini chuqurlashtirish, yoshlarni ilm-fanga, iqtidorli talabalar va doktorantlarni sohaga oid ilmiy tadqiqotlarga faol jalb etishga shart-sharoitlar yaratish, ularning ilmiy izlanishlarini qoʻllab-quvvatlash 6. Yuqori sinf maktab oʻquvchilarini ilm-fanga, iqtidorli talabalar va doktorantlarni sohaga oid ilmiy tadqiq�tlarga faol jalb etish. 1. Fizika faniga ixtisoslashtirilgan tayanch maktablar va ularga biriktirilgan oliy taʼlim muassasalarining kafedralari bilan hamkorlik aloqalarini oʻrnatish. 2021/2022 oʻquv yilidan boshlab doimo – Oliy va oʻrta maxsus taʼlim vazirligi, Xalq taʼlimi vazirligi, Fanlar akademiyasi, Innovatsion rivojlanish vazirligi,Institut 2. Fizika fani boʻyicha maktablarning yuqori sinflari oʻquvchilarini ilm-fanga, iqtidorli talabalar va doktorantlarni sohaga oid ilmiy tadqiqotlarga jalb etish maqsadida Institut laboratoriyalaridan foydalanish uchun sharoitlar yaratish. 2021/2022 oʻquv yilidan boshlab doimo 3. Institutda oʻtkaziladigan konferensiyalar, tadbirlar va ilmiy tadqiqotlarda fizika fani boʻyicha maktablarning yuqori sinflari oʻquvchilari, iqtidorli talabalar va doktorantlarning ishtirok etishini taʼminlash. Doimo 4. Maktablarning yuqori sinflari oʻquvchilari va bakalavriat taʼlim yoʻnalishlari talabalari uchun “Yosh konstruktor” klubini tashkil qilish va amaliy tadqiqot oʻtkazishni oʻrgatish. 2021-yil dekabrdan boshlab doimo 5. Institutga biriktirilgan umumtaʼlim maktablari uchun fizika fani boʻyicha laboratoriya stendlari va mashgʻulotlarni tashkil etish, multimedia va video-qoʻllanmalar yaratish. Doimo 7. Iqtidorli talabalar, yosh olimlar va doktorantlarning ilmiy-tadqiqot ishlarini qoʻllab-quvvatlash. 1. Iqtidorli talabalar, yosh olimlar va doktorantlarni Institutda bajarilayotgan ilmiy loyihalar doirasida ish faoliyati bilan taʼminlash. Tadbirlar rejasida belgilangan muddatlarda Institutning budjetdan tashqari mablagʻlari Oliy va oʻrta maxsus taʼlim vazirligi, Oʻzbekiston Milliy universiteti, Institut 2. Ilmiy faoliyat yoʻnalishida yutuqlarga erishgan yoshlarni, iqtidorli talabalar va doktorantlarni qoʻllab-quvvatlash uchun ularni Oʻzbekiston fizik-talabalari va yosh olimlarining assotsiatsiyasi doimiy aʼzoligiga qabul qilish choralarini koʻrish. Doimo 3. Iqtidorli talabalar, yosh olimlar va doktorantlar tomonidan yaratilgan ishlanma va ixtirolarni ragʻbatlantirish mexanizmini yoʻlga qoʻyish. Doimo 8. Instituning Oʻzbekiston fizik-talabalari va yosh olimlarining assotsiatsiyasi faoliyatini rivojlantirish. 1. Oʻzbekiston fizik-talabalari va yosh olimlarining assotsiatsiyasi bilan birgalikda maktablarning yuqori sinflari oʻquvchilarini ilm-fanga, iqtidorli talaba va doktorantlarni sohaga oid ilmiy tadqiqotlarga keng jalb etish. 2021-yil noyabrdan boshlab doimo Sheriklik shartnomalari asosida, Institutning budjetdan tashqari mablagʻlari Oliy va oʻrta maxsus taʼlim vazirligi, Fanlar akademiyasi,Xalq taʼlimi vazirligi, Innovatsion rivojlanish vazirligi,Oʻzbekiston Milliy universiteti, Institut 2. Oʻzbekiston fizik-talabalari va yosh olimlarining assotsiatsiyasi tomonidan maktablarning yuqori sinflari oʻquvchilari, iqtidorli talabalar va doktorantlar ishtirokida “Eng faol yosh fizik” kabi tanlovlarni tashkil etish. Doimo 3. Oʻzbekiston fizik-talabalari va yosh olimlarining assotsiatsiyasi logotipini yaratish va koʻkrak nishonini taʼsis etish. 2022-yil fevral 4. Institut tomonidan soha xorijiy ilmiy-tadqiqot oliy taʼlim muassasalari, fizika sohasidagi assotsiatsiyalari bilan aloqalar oʻrnatish, hamkorlikda turli tadbirlarni oʻtkazish boʻyicha kelishuvlarga erishish orqali Oʻzbekiston fizik-talabalari va yosh olimlarining assotsiatsiyasi mavqeyini oshirish. 2022-yildan boshlab 9. Yarimoʻtkazgichlar fizikasi sohasidagi oliy taʼlim muassasalariaro konstruktorlik-tajriba byurosiga ega boʻlgan Mikroelektronika ilmiy-innovatsion markazi faoliyatini tashkil etish. 1. Markazning taʼsis hujjatlarini ishlab chiqish va belgilangan tartibda roʻyxatdan oʻtkazish. 2. Markazning asosiy faoliyat yoʻnalishlariga muvofiq boshlangʻich ishlarni tashkil etish, ilmiy- tadqiqot va konstruktorlik tajriba ishlarini belgilash. 2022-yil fevral 2022-yil mart – Oliy va oʻrta maxsus taʼlim vazirligi, Toshkent shahar hokimligi, Fanlar akademiyasi, Innovatsion rivojlanish vazirligi, Oʻzbekiston Milliy universiteti, Institut 3. Manfaatdor oliy taʼlim muassasalari bilan hamkorlikni yoʻlga qoʻyish boʻyicha shartnomalarni imzolash. 2022-yil apreldan boshlab doimo 10. Institut Vasiylik kengashi faoliyatini yoʻlga qoʻyish. 1. Institut Vasiylik kengashi toʻgʻrisidagi nizomni ishlab chiqish, tasdiqlash va roʻyxatdan oʻtkazish. 2021-yil dekabr – Vasiylik kengashi 2. Vasiylik kengashi muhokamasiga olib chiqiladigan dolzarb masalalarni oʻz ichiga qamrab olgan yillik ish rejasini tuzish va tasdiqlash. 2022-yil yanvar 3. Ish rejasiga muvofiq Vasiylik kengashi majlislarini oʻtkazish va tegishli qarorlar qabul qilish. Ish rejasiga muvofiq 11. Har xil chuqur sathli elementlar bilan legirlangan kremniyda kirishmali nuqsonli komplekslarning hosil boʻlish va rivojlanish mexanizmlarini eksperimental tadqiq qilish. 1. Kremniyni har xil chuqur sathli elementlar bilan legirlashning fizik-kimyoviy jihatlari va texnologik rejimlarini ishlab chiqish. 2022-yil mart – Institut, manfaatdor oliy taʼlim ilmiy-tadqiqot muassasalari 2. Kremniyning taqiqlangan zonasida turli elementlar hosil qiladigan chuqur sathlarning energetik spektri va elektron holatlarini aniqlash. 2022-yil iyun 3. Amalga oshirilgan ishlar natijasida issiqlikka va radiatsiyaga va boshqa tashqi taʼsirlarga chidamli yangi yarimoʻtkazgichli materiallar ishlab chiqish. 2022-yil noyabr 12. Muqobil energetika, elektrotexnika sanoati hamda mikroelektronika sohasi uchun zarur boʻlgan turli yarimoʻtkazgichli materiallar, strukturalarni tadqiq qilish, ular asosida yarimoʻtkazgichli asbob-uskunalarni yaratish boʻyicha fundamental va amaliy ilmiy tadqiqotlarni, innovatsion loyihalarni amalga oshirish. 1. Tadqiqotlar loyihasini ishlab chiqish va isteʼmolchi korxonalarning ilmiy tadqiqotlarga boʻlgan ehtiyojini aniqlash. 2022-yil fevral Ilmiy faoliyatga oid davlat dasturlarini amalga oshirish uchun ajratilgan mablagʻlar Oliy va oʻrta maxsus taʼlim vazirligi, Innovatsion rivojlanish vazirligi, Institut 2. Loyihalar mavzusini tanlovda eʼlon qilishga taqdim etish. 2022-yil mart 3. Tadqiqotlar mavzusini tanlovda eʼlon qilish. Tanlov shartlariga koʻra 4. Tanlovda qatnashish uchun loyihani taqdim etish. Tanlov eʼlon qilingach bir oy muddatda 5. Eksperimental tadqiqotlarni amalga oshirish. Tanlov natijalariga koʻra 13. Respublika iqtisodiyotining yetakchi tarmoqlari va sohalarida faoliyat yuritayotgan tashkilotlar bilan hamkorlikda ilmiy-tadqiqot va ishlab chiqarish muammolariga bagʻishlangan ishlarni amalga oshirish. 1. Yetakchi tarmoq va soha tashkilotlari bilan tegishli shartnomalar tuzish. 2022-yil aprel – Oliy va oʻrta maxsus taʼlim vazirligi, Innovatsion rivojlanish vazirligi, “Oʻzeltexsanoat” uyushmasi, Institut, manfaatdor tashkilotlar 2. Hamkorlikda bajariladigan ishlar rejasini tuzish va tasdiqlash. 2022-yil may 3. Respublika iqtisodiyotining yetakchi tarmoqlari va sohalarining real ehtiyojlarini hisobga olib Institut xodimlari ishtirokida ilmiy-tadqiqot va ishlab chiqarish muammolariga bagʻishlangan ishlarni bajarish. 2022-yil iyundan boshlab doimo 4. Muqobil energetika, elektrotexnika, mikroelektronika sohasi uchun tajriba namunalari, tajriba-konstruktorlik ishlanmalari, dasturiy mahsulotlarni yaratish. 2022-yil oktyabrdan boshlab ehtiyojga muvofiq III. Institutning moddiy-texnika, ilmiy-tadqiqot bazasini rivojlantirish, yangi ilmiy natijalarni tijoratlashtirishga koʻmaklashuvchi tuzilmalarni tashkil etish va ular faoliyatini yoʻlga qoʻyish, yosh olimlarga ijtimoiy sharoitlar yaratish 14. Institutda “Mikroelektronika va elektrotexnika materialshunosligi” va “Muqobil energiya manbalari” laboratoriyalarini tashkil etish va jihozlash. 1. Yangi laboratoriyalar faoliyatini yoʻlga qoʻyish maqsadida Institutning yangi tahrirdagi Ustavini ishlab chiqish va davlat roʻyxatidan oʻtkazish. 2021-yil noyabr Oʻzbekiston Respublikasi Davlat budjeti mablagʻlari Oliy va oʻrta maxsus taʼlim vazirligi, Moliya vazirligi, Institut Moliya vazirligi, Oliy va oʻrta maxsus taʼlim vazirligi 2. “Mikroele�tronika va elektrotexnika materialshunosligi” va “Muqobil energiya manbalari” laboratoriyalariga zarur boʻlgan ilmiy asbob-uskunalar va jihozlar roʻyxatini shakllantirish va dastlabki hisob-kitoblarni amalga oshirish. 2021-yil dekabr 3. Laboratoriyalarni jihozlash uchun zarur mablagʻ ajratish. 2022-yil yanvar 4. Zarur ilmiy asbob-uskunalar va butlovchi qismlarni belgilangan tartibda xarid qilish. 2022-yil sentyabr 5. Laboratoriyalarni jihozlash va ularning toʻlaqonli faoliyatini yoʻlga qoʻyish. 2022-2023-yillar 15. Institut moddiy-tenika bazasini mustahkamlash va ijtimoiy infratuzilmasini yaxshilash. 1. Institutning bino va inshootlarini rekonstruksiya qilish va jihozlash, yosh olimlar turar joyini barpo etish boʻyicha loyha-smeta hujjatlari hamda xarajatlar smetasini ishlab chiqish. 2021-yil noyabr 2021 — 2023-yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturi mablagʻlari Oliy va oʻrta maxsus taʼlim vazirligi, Iqtisodiy taraqqiyot va kambagʻallikni qisqartirish vazirligi, Moliya vazirligi, Institut 2. Institut bino va inshootlarini rekonstruksiya qilish va jihozlash ishlarini boshlash uchun mablagʻ ajratish. 2021-yil dekabr 3. Institut bino va inshootarini rekonstrutsiya qilish ishlarini boshlash. 2022-yil yanvar 16. Institutning yarimoʻtkazgichlar fizikasi sohasidagi tajriba-sanoat va ishlab chiqarish infratuzilmasini yaratish. 1. Institutda yarimoʻtkazgichlar fizikasi sohasidagi oliy taʼlim muassasalariaro konstruktorlik-tajriba byurosiga ega boʻlgan Mikroelektronika ilmiy-innovatsion markazini tashkil etish boʻyicha taʼsis hujjatlarini ishlab chiqish. 2021-yil dekabr Oʻzbekiston Milliy universitetining budjetdan tashqari mablagʻlari, Oliy va oʻrta maxsus taʼlim vazirligining Oliy taʼlim muassasalarini rivojlantirish jamgʻarmasi mablagʻlari,Vasiylik kengashi tomonidan jalb qilinadigan mablagʻalar Vasiylik kengashi, Oliy va oʻrta maxsus taʼlim vazirligi, Qurilish vazirligi, Oʻzbekiston Milliy universiteti, Institut 2. Belarus Respublikasining “Mikro-, opto-, oʻta yuqori chastotali elektronika” innovatsion-sanoat klasteri bilan hamkorlikda Markaz faoliyatini yoʻlga qoʻyish uchun qoʻshimcha kelishuvlarga erishish. 2022-yil fevral 3. Markaz faoliyatini yoʻlga qoʻyish, uning bino va inshootlarini barpo etish, mebel, zarur asbob-uskunalar hamda butlovchi qismlar bilan jihozlash. 2022-2023-yillar davomida 17. Turli xil nurlanishlarning yarimoʻtkazgichli materiallar va ular asosidagi asbob-uskunalarning xususiyatlariga taʼsirini oʻrganish maqsadida Institutning “EG-2 SOKOL elektrostatik tezlatgich” noyob ilmiy obyektini modernizatsiya qilish. 1. “EG-2 SOKOL elektrostatik tezlatgich” noyob ilmiy obyektini modernizatsiya qilish boʻyicha texnik topshiriqni ishlab chiqish. 2021-yil noyabr Oliy va oʻrta maxsus taʼlim vazirligining Oliy taʼlim muassasalarini rivojlantirish jamgʻarmasi mablagʻlari, Oʻzbekiston Milliy universitetining budjetdan tashqari mablagʻlari, Vasiylik kengashi tomonidan jalb qilinadigan mablagʻalar Vasiylik kengashi, Oliy va oʻrta maxsus taʼlim vazir�igi, Oʻzbekiston Milliy universiteti, Institut 2. “EG-2 SOKOL elektrostatik tezlatgich” noyob ilmiy obyektini modernizatsiya qilish boʻyicha xarajatlar smetasini shakllantirish. 2021-yil dekabr 3. “EG-2 SOKOL elektrostatik tezlatgich” noyob ilmiy obyektini modernizatsiya qilish. 2022-2023-yillar IV. Institutning xalqaro ilmiy-texnik hamkorligini rivojlantirish, yosh olimlarning ilmiy-tadqiqot faoliyati natijadorligini faollashtirish 18. Rossiya Federatsiyasidagi yarimoʻtkazgichlar fizikasi, muqobil eneretika, mikro va nanoelektronika yoʻnalishida ilmiy tadqiqotlarni olib boradigan oliy taʼlim muassasalari va ilmiy tashkilotlar bilan hamkorlikni rivojlantirish. 1. Rossiya Federatsiyasi Ilm-fan va oliy taʼlim vazirligiga hamkorlikni rivojlantirish boʻyicha takliflarni belgilangan tartibda yuborish. 2022-yil fevral Oʻzbekiston Milliy universitetining budjetdan tashqari mablagʻlari Oliy va oʻrta maxsus taʼlim vazirligi, Tashqi ishlar vazirligi, Innovatsion rivojlanish vazirligi, Oʻzbekiston Milliy universiteti, Institut 2. Rossiya Federatsiyasi tegishli oliy taʼlim muassasalari va ilmiy tashkilotlarini aniqlash. 2022-yil mart 3. Hamkorlik oʻrnatish boʻyicha tegishli hujjatlar loyihalarini tayyorlash va koʻrib chiqish uchun Rossiya tomoniga yuborish. 2022-yil may 19. Yarimoʻtkazgichlar fizikasi sohasida yetakchi hisoblangan xorijiy ilmiy muassasalar bilan hamkorlikni oʻrnatish. 1. Belarus, Ukraina, Xitoy, AQSh, Janubiy Koreya, Germaniya kabi davlatlarning ilmiy-tadqiqot muassasalari bilan hamkorlik aloqalarini oʻrnatish. 2022-yildan boshlab doimo – Oliy va oʻrta maxsus taʼlim vazirligi, Tashqi ishlar vazirligi, Innovatsion rivojlanish vazirligi, Oʻzbekiston Milliy universiteti, Institut 2. Yarimoʻtkazgichlar fizikasi sohasidagi ilmiy-tadqiqot ishlariga yetakchi xorijiy olim va ekspertlarni jalb qilish. 2022-yil sentyabrdan boshlab doimo 3. Xorijiy ilmiy muassasalar bilan hamkorlikda ilmiy-texnik loyihalarni bajarish. Erishilgan kelishuvlarga muvofiq 20. Xorijiy ilmiy markazlarda mehnat qilayotgan vatandosh olimlarni Institutning tadqiqotlarida i�tirok etish uchun jalb qilish. 1. Xorijiy ilmiy markazlarda mehnat qilayotgan vatandoshlarning maʼlumotlar bazasini shakllantirish. 2022-yil mart “El-yurt umidi” jamgʻarmasi mablagʻlari, Vasiylik kengashi tomonidan jalb qilinadigan mablagʻalar Oliy va oʻrta maxsus taʼlim vazirligi, “El-yurt umidi” jamgʻarmasi, Tashqi ishlar vazirligi, Oʻzbekiston Milliy universiteti, Institut 2. Vatandosh olimlarimiz bilan doimiy asosda muzokaralar olib borilishini taʼminlash va ular ishtirokida tadqiqot ishlarining qoʻshma loyihasini tayyorlash. 2022-yil may 3. Loyihani Oliy va oʻrta maxsus taʼlim vazirligi va “El-yurt umidi” jamgʻarmasi bilan kelishish. 2022-yil iyul 21. Respublikadagi yarimoʻtkazgichlar fizikasi, muqobil energetika, mikroelektronika sohasi boʻyicha doktorlik dissertatsiyalariga ilmiy rahbarlik qilish uchun xorijiy olimlarni jalb qilish. 1. Xorijiy olimlarni jalb qilish uchun Institut va tegishli oliy taʼlim muassasalarida yarimoʻtkazgichlar fizikasi, muqobil energetika, mikroelektronika kabi sohalar boʻyicha dissertatsiyalarning ustuvor ilmiy mavzularini belgilab olish. 2022-yil mart Oliy taʼlim muassasalari mablagʻlari, “El-yurt umidi” jamgʻarmasi mablagʻlari Oliy va oʻrta maxsus taʼlim vazirligi, “El-yurt umidi” jamgʻarmasi, Tashqi ishlar vazirligi, Oʻzbekiston Milliy universiteti, Institut, manfaatdor oliy taʼlim muassasalari 2. Ustuvor yoʻnalishlar boʻyicha doktorlik dissertatsiyalariga ilmiy rahbarlik qilish uchun xorijiy olimlarni respublikaga jalb qilish mexanizmini ishlab chiqish. 2022-yil aprel 3. Kvotalarni dastlabki rejalashtirish va ishlash sharoitlarini yaratish maqsadida yetakchi ilmiy markazlarning olimlari bilan muzokaralar olib borish. 2022-yil may-iyun 4. Yetakchi xorijiy tashkilotlar bilan qoʻshma tadqiqotlar rejasini ishlab chiqish va shartnomalar tuzish. 2022-yil noyabr T/r Laboratoriyalar nomi Ilmiy xodimlar shtat birliklari soni 2022-2023-yy. 2024 — 2026-yy. 2027-yildan boshlab 1. Yarimoʻtkazgichlar fizikasi 7 6 2 2. Mikroelektronika va elektrotexnika materialshunosligi 7 6 2 3. Yarimoʻtkazgichlar mikroelektronikasi 4 4 2 4. Muqobil energiya manbalari 5 4 2 5. Kvant elektronikasi va lazer texnologiyalari 4 3 2 6. Kondensatsiyalangan muhitlar fizikasi 3 3 2 7. Qattiq jismlarning radiatsion fizikasi 4 3 2 8. Yadro-fizikaviy tadqiqot metodlari 3 3 2 Jami: 37 32 16 1. B.A. Musayev — Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari, Vasiylik kengashi raisi 2. S.M. Buzrukxonov — Oʻzbekiston Respublikasi oliy va oʻrta maxsus taʼlim vazirining oʻrinbosari, Vasiylik kengashi raisi oʻrinbosari 3. I.U. Madjidov — Mirzo Ulugʻbek nomidagi Oʻzbekiston Milliy universiteti rektori, Vasiylik kengashi raisi oʻrinbosari 4. A.I. Axmedxadjayev — Oʻzbekiston Respublikasi energetika vazirining birinchi oʻrinbosari 5. U.U. Sharifxodjayev — Oʻzbekiston Respublikasi xalq taʼlimi vazirining birinchi oʻrinbosari 6. A.Sh. Inoyatov — Oʻzbekiston Respublikasi sogʻliqni saqlash vazirining birinchi oʻrinbosari 7. J.I. Abruyev — Oʻzbekiston Respublikasi moliya vazirining oʻrinbosari 8. J.Sh. Egamberdiyev — Oʻzbekiston Respublikasi axborot texnologiyalari va kommunikatsiyalarini rivojlantirish vazirining oʻrinbosari 9. U.Sh. Begimkulov — Oʻzbekiston Respublikasi maktabgacha taʼlim vazirining oʻrinbosari 10. J.T. Mirzamaxmudov — “Oʻzkimyosanoat” AJ boshqaruvi raisi 11. K.S. Sanakulov — “Navoiy kon-metallurgiya kombinati” DK bosh direktori 12. A.X. Xursanov — “Olmaliq kon-metallurgiya kombinati” AJ boshqaruvi raisi 13. Sh.B. Umurzakov — “Oʻzavtosanoat” AJ boshqaruvi raisi 14. I.U. Xaydarov — “Oʻztoʻqimachiliksanoat” uyushmasi boshqaruvi raisi 15. U.M. Mustafoyev — “Hududiy elektr tarmoqlari” AJ boshqaruvi raisi 16. F.M. Abduraxmanov — “Issiqlik elektr stansiyalari” AJ boshqaruvi raisi 17. D.D. Djamalov — “Oʻzeltexsanoat” uyushmasi boshqaruvi raisi oʻrinbosari 18. Sh.B. Utamuradova — Mirzo Ulugʻbek nomidagi Oʻzbekiston Milliy universiteti huzuridagi Yarimoʻtkazgichlar fizikasi va mikroelektronika ilmiy-tadqiqot instituti direktori 19. O.K. Abduraxmanov — Toshkent davlat transport universiteti rektori 20. B.Sh. Maxkamov — Toshkent axborot texnologiyalari universiteti rektori 21. Sh.I. Otajonov — Oʻzbekiston Respublikasi Innovatsion rivojlanish vazirligi boshqarmasi boshligʻi 22. X.X. Keldiyev — “Tashelectronics” MChJ direktori 23. N.A. Turgunov — Mirzo Ulugʻbek nomidagi Oʻzbekiston M�lliy universiteti huzuridagi Yarimoʻtkazgichlar fizikasi va mikroelektronika ilmiy-tadqiqot instituti ilmiy kotibi, Vasiylik kengashi kotibi